**Mesto Vrútky**

 Predkladacia správa

*Určené:*

***Na zasadnutie Mestskej rady vo Vrútkach dňa 06.05.2020***

***a Mestského zastupiteľstva vo Vrútkach dňa 12.05.2020***

Názov materiálu:

**Dodatok č. 1 k Všeobecne záväznému nariadeniu Mesta Vrútky č. 6/2015 o určení postupu a podmienok sociálnych služieb Mestom Vrútky**

**Materiál obsahuje:** - predkladacia správa

- návrh dodatku

***Návrh na* uznesenie :**

**Mestské zastupiteľstvo vo Vrútkach**

**s c h v a ľ u j e** Dodatok č. 1 k Všeobecne záväznému nariadeniu Mesta Vrútky č. 6/2015 o určení postupu a podmienok sociálnych služieb Mestom Vrútky

Vo Vrútkach, dňa 27. 4. 2020

Spracovala a predkladá: JUDr. Ing. Jana Rišianová, vedúca odboru služieb

...................................................

podpis predkladateľa

**Dôvodová správa**

Mesto Vrútky, na základe mimoriadnych opatrení v súvislosti so šírením nebezpečnej nákazlivej ľudskej choroby COVID-19, najmä v oblasti finančnej, musí prijať zmeny vo vlastnej legislatíve, ktoré by navýšili finančné prostriedky, ktoré chýbajú v rozpočte mesta, najmä výpadkom podielových daní. Mesto Vrútky v sociálnej oblasti, konkrétne za úkony opatrovateľskej služby nezvyšovalo úhrady od roku 2012. Pričom výška ekonomicky oprávnených nákladov na výkon opatrovateľskej služby umožňuje navýšiť úhradu do sumy 1,89 za hodinu poskytovanej služby. Dlhodobo sme túto službu ponechávali na sume 0,85 EUR, čo nepostačuje na pokrytie nákladov na opatrovateľskú službu ( z čoho najviac pokrývajú mzdy a odvody opatrovateliek).

Rozvoz obedov, ako jeden z úkonov opatrovateľskej služby, začína byť u seniorov populárny a vyhľadávaný. V zmysle platnej legislatívy sa donáška obedov vykonáva seniorom, ktorí majú zdravotný stav ohodnotený stupňom odkázanosti 2 a viac. V čase korona krízy vykonávame, na výnimky donášku obedov aj seniorom s nižším stupňom odkázanosti, ak sa boja nákazy ako ohrozená skupina. Navrhujeme zvýšenie z 0,34 na 0,50 za donášku jedného obeda. (pričom ekonomicky oprávnené náklady dovoľujú zvýšiť do 0,9 9EUR na donášku jedného jedla).

**Návrh**

**Dodatku č. 1 k Všeobecne záväznému nariadeniu mesta Vrútky č.6/2015 o určení postupu a podmienok sociálnych služieb Mestom Vrútky**

**–––––––––––––––––––––––––––––––––––––––––––––––––––––––––––––––––––––––––––**

Mesto Vrútky v zmysle § 6 ods.1 v spojení s § 4 ods. 3 písm. p) zákona č.369/1990 Zb. o obecnom zriadení v znení neskorších zmien a doplnkov a podľa zákona č. 448/2008 Z.z. o sociálnych službách a o znení a doplnení niektorých zákonov v znení neskorších predpisov vydáva tento

Dodatok č. 1 k Všeobecne záväznému nariadeniu Mesta Vrútky č. 6/2015 o určení postupu a podmienok sociálnych služieb Mestom Vrútky (ďalej len „nariadenie“).

VZN č. 6/2015 o určení postupu a podmienok sociálnych služieb Mestom Vrútky sa mení a dopĺňa takto:

# Ruší sa text § 5 Výška úhrady za opatrovateľskú službu a za dovoz obedov bod 1) a nahrádza sa nasledovným znením:

§5

1) Výšku úhrady za opatrovateľskú službu určuje Mesto Vrútky v sume 1,35 EUR za 1 hodinu poskytovanej služby a za dovoz obedov 0,50 EUR za donášku jedného obeda do domácnosti.

**Záverečné ustanovenie**

1. Na tomto Dodatku č. 1 VZN č. 6/2015 o určení postupu a podmienok sociálnych služieb Mestom Vrútky sa uznieslo Mestské zastupiteľstvo Vrútky dňa
2. Dodatok č. 1 k Všeobecne záväznému nariadeniu Mesta Vrútky č.6/2015 o určení postupu a podmienok sociálnych služieb Mestom Vrútky bol zverejnený na úradnej tabuli a na internetovej stránke Mesta Vrútky, dňa xx.xx.2020.

Mgr. Branislav Zacharides

primátor mesta